رئسپوبلیکاچیلار پارتییاسینین آریزونا ایشتاتیندان سئچیلمیش سئناتورو جون ماککئین روسییایا تطبیق اولونان سانکسییالارین لغوی بارهده یاییلان خبرلره موناسیبت بیلدیریب.
آخار .آذ خبر وئریر کی، ۸۰ یاشلی سیاستچی یازیلی آچیقلاماسیندا پرئزیدئنت دونالد ترامپی موسکوایا قارشی تضییقلری آرتیرماغا چاغیریب.
او، ترامپین سانکسییالاری لغو ائده جه یی حالدا، کونگرئسین حرکته کئچه جه یی و یئنی سانکسییالارین تطبیق اولوناجاغی بارهده خبردارلیق ائدیب.
«رؤیتئر»این معلوماتینا گؤره، ماککئین روسییا پرئزیدئنتی ولادیمیر پوتینی آمئریکا بیرلشمیش شتاتلاری-لا موتتفیق اولماغا چالیشان «قاتیل و قولدور» آدلاندیریب. آمئریکالی سیاستچی ایشید-له موباریزهده هئچ واخت روسییا ایله بیرگه حرکت ائتمهیهجکلرینی بیلدیریب.
ترامپا چاغیریش ائدن سئناتور، «آمئریکانین و موتتفیقلرینین میللی تهلوکسیزلیینه گؤره اومید ائدیرهم کی، پرئزیدئنت ترامپ یاییلان دئدی-قودولارا سون قویاجاق»، - دئییب.
قئید ائدک کی، بو گون ترامپلا پوتین آراسیندا تئلئفون دانیشیغینین اولاجاغی گؤزله نیلیر.
azb_Arab azb_Arab azb_Arab azb_Arab azb_Arab azb_Arab